भाजपा के ‘संपर्क ऑफ समर्थन’ कार्यक्रम का मकसद विभिन्न क्षेत्रों की गैर राजनीतिक हस्तियों को साल 2019 के लोकसभा चुनावों से पहले सरकार की विभिन्न योजनाओं के बारे में जानकारी देना है। पार्टी के इस कार्यक्रम के तहत सिर्फ अमित शाह ही नहीं पार्टी के कई दूसरे नेता भी लोगों से मिल रहे हैं। हालांकि विपक्ष कई मौकों पर भाजपा के इस कार्यक्रम की आलोचना भी कर चुका है। बीएसपी प्रमुख मायावती ने भाजपा के इस कार्यक्रम पर निशाना साधते हुए कहा था कि ‘ये और कुछ नहीं सिर्फ बड़े और खास लोगों के साथ फोटो खिंचवाने की भाजपा नेताओं की ललक है।’